Diari Oficial de la Generalitat Valenciana


Sumari del DOGV 4502, del 19-05-2003 (2003/5648)

ORDRE de 9 de maig de 2003, de la Conselleria d'Economia, Hisenda i Ocupació, per la qual es dóna publicitat a determinades línies de crèdit i a l'import global màxim destinat a finançar la concessió de subvencions del Programa de Foment de l'Ocupació Estable i altres Mesures de Suport a la Creació d'Ocupació, per a l'exercici 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4502

Data del DOGV
:   19-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/5648


Data del document
:   09-05-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * jove
    * dona
    * empresa privada
    * guarda de xiquets
    * ordenació de l'horari de treball
    * ajuda pública
    * manteniment de l'ocupació
    * treballador d'edat avançada
    * atur juvenil
    * ajuda a l'ocupació
    * atur de llarga duració
    * atur femení
    * societat sense fins de lucre

ORDRE de 9 de maig de 2003, de la Conselleria d'Economia, Hisenda i Ocupació, per la qual es dóna publicitat a determinades línies de crèdit i a l'import global màxim destinat a finançar la concessió de subvencions del Programa de Foment de l'Ocupació Estable i altres Mesures de Suport a la Creació d'Ocupació, per a l'exercici 2003. [2003/5648]
  
L'objecte d'aquesta ordre és donar publicitat a l'import global màxim per a atendre determinades ajudes de foment d'ocupació regulades per l'Ordre de 30 de desembre de 2002, de la Conselleria d'Economia, Hisenda i Ocupació, per la qual es convoquen les ajudes del Programa de Foment de l'Ocupació Estable i altres Mesures de Suport a la Creació d'Ocupació, per a l'exercici 2003, i que es financen a càrrec de distintes línies del subprograma pressupostari 322.51 «Foment d'Ocupació», del pressupost de la Generalitat Valenciana per a l'any 2003.
  
En compliment del que preveu la disposició addicional primera de la citada Ordre de 30 de desembre de 2002 i l'article 47.11 del Text Refós de la Llei d'Hisenda Pública de la Generalitat Valenciana, i d'acord amb el que estableix la Llei de Pressupostos de la Generalitat, per a l'any 2003, mitjançant la present Ordre es dóna publicitat a les línies de crèdit i a l'import global màxim destinat a la concessió de determinades ajudes convocades per la mencionada Ordre, per a l'any 2003.
  
Per això, i en virtut de les facultats que em confereix l'article 35 de la Llei 5/1983, de 30 de desembre, de Govern Valencià, i d'acord amb el que preveu l'article 47 del Text Refós de la Llei d'Hisenda Pública de la Generalitat Valenciana,
  
Ordene
  
Article únic
  
Per a l'exercici de 2003, i de conformitat amb el que estableix la Llei 12/2002, de Pressupostos de la Generalitat Valenciana per a l'exercici 2003, les ajudes previstes per l'Ordre de 30 de desembre de 2002, de la Conselleria d'Economia, Hisenda i Ocupació, per la qual es convoquen les ajudes del Programa de Foment de l'Ocupació Estable i altres Mesures de Suport a la Creació d'Ocupació, per a l'exercici 2003 (DOGV núm. 4.421, de 20 de gener de 2003), es finançaran a càrrec de la secció 06.31, subprograma 322.51 «Foment de l'Ocupació», capítols, línies i imports que tot seguit s'indiquen:
  
a) Les ajudes establides en els títols II i III de l'Ordre, excepte les referides a la contractació indefinida de persones desocupades majors de 25 anys que no ho siguen de llarga duració, es finançaran a càrrec del capítol IV i de les següents línies comptables:
  
- Codi línia comptable T5606000 (Foment ocupació jove): import global màxim 1.418.306 euros, dels quals 921.898,90 euros són finançats pel Fons Social Europeu.
  
- Codi línia comptable T5607000 (Transformació contractes temporals en indefinits): import global màxim 4.500.000 euros, dels quals 3.150.000 euros són finançats pel Fons Social Europeu.
  
- Codi línia comptable T5605000 (Foment ocupació persones desocupades de llarga duració): import global màxim 446.210 euros, dels quals 290.036,50 euros són finançats pel Fons Social Europeu.
  
b) Les ajudes establides en el títol IV de l'Ordre es finançaran a càrrec del capítol IV, codi línia comptable T3306000 (Reordenació de la jornada de treball), amb un import global màxim de 300.000 euros, dels quals 210.000 euros són finançats pel Fons Social Europeu.
  
c) Les ajudes establides en el títol V de l'Ordre es finançaran a càrrec del capítol IV, codi línia comptable T2446000 (Foment ocupació activitat emprenedora, Pla Igualtat Oportunitats), amb un import global màxim de 60.000 euros, dels quals 45.000 euros són finançats pel Fons Social Europeu.
  
Disposicions finals
  
Primera
  
La present Ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que posa fi a la via administrativa, les persones interessades podran interposar-hi recurs contenciós administratiu en el termini de dos mesos, a comptar des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa o, potestativament, recurs de reposició davant d'aquest mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions i del Procediment Administratiu Comú. Tot això sense perjuí que es puga interposar qualsevol altre recurs que es considere procedent.
  
València, 9 de maig de 2003
  
El conseller d'Economia, Hisenda i Ocupació,